
RAPORT COMUN 

asupra proiectului de Lege pentru aprobarea Ordonanţei de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar

           În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, Comisia pentru buget, finanţe şi bănci şi Comisia pentru muncă şi protecţie socială au fost sesizate, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, trimis cu adresa PL.x 84 din 7 martie 2011, înregistrat sub nr. 31/149/2011, respectiv nr. 27/110 /2011 şi nr. 22/69/2011.    
         Potrivit prevederilor  art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

        Senatul, în calitate de primă Cameră sesizată, a adoptat acest proiect de lege, în şedinţa din 2 martie 2011.

        Consiliul Legislativ, prin avizul nr.1487 din 9 decembrie 2010, a avizat favorabil proiectul de ordonanţă de urgenţă.

        Proiectul de lege are ca obiect de reglementare aplicarea aceluiaşi tratament juridic în ceea ce priveşte plata sumelor prevăzute prin hotărâri judecătoreşti având ca obiect acordarea unor drepturi de natură salarială stabilite în favoarea personalului din sectorul bugetar, devenite executorii după data de 20 mai 2010 şi până la data de 31 decembrie 2010, respectiv plata să se realizeze eşalonat în anii 2012 (34%), în 2013 (33%) şi în 2014 (33%).

          În temeiul prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci a examinat iniţiativa legislativă, în şedinţa din 17 martie 2011. În urma dezbaterii proiectului de lege, membrii Comisiei au hotărât să adopte un raport favorabil în forma Senatului.
        În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru muncă şi protecţie socială a examinat iniţiativa legislativă, în şedinţa din 4 mai 2011. În urma dezbaterii proiectului de lege, membrii Comisiei au hotărât să adopte un raport favorabil cu amendamente, în sensul respingerii ordonanţei de urgenţă.  
       În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi a examinat iniţiativa legislativă, în şedinţa din 24 mai 2011. În urma dezbaterii, membrii comisiei au hotărât, cu unanimitate de voturi, respingerea proiectului de lege.
       În şedinţa din 21 septembrie 2011 Comisia pentru buget, finanţe şi bănci a dezbătut proiectul de lege, luând în discuţie cele două rapoarte preliminare ale Comisiei juridice, de disciplină si imunitati şi ale Comisiei pentru muncă şi protecţie socială, prin care se propune adoptarea proiectului de Lege pentru respingerea Ordonanţei de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar şi propune, de asemenea, adoptarea proiectului de lege pentru respingerea ordonanţei de urgenţă menţionată mai sus. Din numărul total de 33 membri ai Comisiei pentru buget, finanţe şi bănci şi-au înregistrat prezenţa un număr de 31 deputaţi. Propunerea a fost luată în unanimitate de către deputaţii prezenţi la dezbateri.
          Astfel, în urma examinării iniţiativei legislative şi a opiniilor exprimate, membrii Comisiilor, au hotărât, cu unanimitate de voturi, să propună plenului Camerei Deputaţilor adoptarea proiectului de Lege cu amendamente, în sensul respingerii Ordonanţei de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, întrucât soluţiile legislative propuse prin prezenta ordonanţă de urgenţă au fost avute în vedere ca amendamente la proiectul de lege pentru aprobarea Ordonanţei de urgenţă  a Guvernului nr. 71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar. Amendamentele admise sunt redate în Anexa I la prezentul raport.
          În raport cu obiectul şi conţinutul reglementării, proiectul de lege face parte din categoria legilor ordinare.
   PREŞEDINTE,                          PREŞEDINTE,                                   PREŞEDINTE,

   Daniel BUDA                       Victor Paul DOBRE                             Maria Eugenia BARNA

       SECRETAR,                               SECRETAR,                                       SECRETAR,

    Gabriel ANDRONACHE        Adrian SOLOMON                                  Nicolae BUD
Consilier, Ciprian Bucur                     Expert, Lidia Vladescu                                          Consilier, Gica Roşu
Anexa I

AMENDAMENTE ADMISE

	Nr.  crt.
	Textul proiectului de lege adoptat de Senat
	Amendamente
	Motivare

	1. 
	         LEGE pentru aprobarea Ordonanţei de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar
	         LEGE pentru respingerea Ordonanţei de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar
  Autori: 

Comisia juridică, de disciplină şi imunităţi; 

Comisia pentru muncă şi protecţie socială;

Comisia pentru buget, finanţe şi bănci.       
	Atât Ordonanta de urgenţă a Guvernului nr. 71/2009 cât şi cele două ordonanţe modificatoare ale acesteia, respectiv O.U.G. nr. 18/2010 şi O.U.G. nr. 45/2010, se află în procedură parlamentară, soluţiile propuse prin prezenta ordonanţă de urgenţă urmând să fie avute în vedere ca amendamente la actul normativ de bază, respectiv Ordonanţa de urgenţă a Guvernului nr. 71/2009.

	2. 
	ARTICOL UNIC - Se aprobă Ordonanţa de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, publicată în Monitorul Oficial al României, Partea I, nr. 853 din 20 decembrie 2010.
	ARTICOL UNIC - Se respinge Ordonanţa de urgenţă a Guvernului nr.113/2010 privind modificarea alin.(1) al art.II din Ordonanţa de urgenţă a Guvernului nr.45/2010 pentru modificarea art.1 din Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, publicată în Monitorul Oficial al României, Partea I, nr. 853 din 20 decembrie 2010.
      Autori: 

Comisia juridică, de disciplină şi imunităţi; 

Comisia pentru muncă şi protecţie socială;

Comisia pentru buget, finanţe şi bănci.            
	Atât Ordonanta de urgenţă a Guvernului nr. 71/2009 cât şi cele două ordonanţe modificatoare ale acesteia, respectiv O.U.G. nr. 18/2010 şi O.U.G. nr. 45/2010, se află în procedură parlamentară, soluţiile propuse prin prezenta ordonanţă de urgenţă urmând să fie avute în vedere ca amendamente la actul normativ de bază, respectiv Ordonanţa de urgenţă a Guvernului nr. 71/2009.

